รวบ 3 โจ๋ รับจ้างชกหน้าปลัดหญิงจนสลบ พ่อเมืองนครปฐมสั่งล่าคนบงการ
ตำรวจ สภ.พุทธมณฑล รวบ 3 วัยรุ่นร่วมก่อเหตุชกหน้าปลัดอำเภอหญิงสลบ บริเวณหน้าอำเภอ พบคนลงมืออายุแค่ 14 เจ้าตัวบอกยังหวาดกลัว แต่ต้องกลับไปทำงาน หากหายดี ด้าน ผวจ.นครปฐม กำชับจับมาดำเนินคดีให้ได้ ชี้เป็นเหตุอุกอาจ และเกิดในสถานที่ราชการ ,เมื่อเวลา 14.00 น. วันที่ 5 ก.ค.59 ผู้สื่อข่าวได้รับแจ้งจาก เจ้าหน้าที่ตำรวจ สภ.พุทธมณฑล จ.นครปฐม ว่า สามารถจับกุมผู้ต้องหา ที่ก่อเหตุชกหน้า นางวัชราพร ช้างขนุน อายุ 50 ปี ปลัด อ.พุทธมณฑล ล้มสลบ ขณะกำลังกดรีโมตรถเพื่อกลับบ้านหลังเลิกงาน ซึ่งจอดอยู่ด้านหน้าของอำเภอพุทธมณฑล ก่อนคนร้ายหลบหนีไปอย่างรวดเร็ว เหตุเกิดเมื่อเวลาประมาณ 17.30 น. เมื่อวันที่ 1 ก.ค. ที่ผ่านมา,เบื้องต้นพบว่า ผู้ก่อเหตุชกหน้านางวัชราพร คือ ด.ช.ออฟ (นามสมมติ) อายุ 14 ปี ชาว อ.นครชัยศรี จ.นครปฐม นอกจากนี้ ยังมี นายณัฐจิราพัส วาคิราสกุลศิริ อายุ 21 ปี ทำหน้าที่ขับรถยนต์กระบะ โตโยต้าวีโก้ สีขาว ทะเบียน บร 2088 กาญจนบุรี มาส่ง ด.ช.ออฟ ที่หน้าวัดสาละวัน ห่างจากที่เกิดเหตุ 500 เมตร และ นายบอย (นามสมมติ) อายุ 19 ปี ทำหน้าที่ขี่รถจักรยานยนต์ ยามาฮ่าฟีโน่ สีขาวคาดบรอนซ์ทอง ไม่ติดแผ่นป้ายทะเบียน มารับช่วงต่อไปส่งยังที่ว่าการอำเภอ เพื่อก่อเหตุ,พล.ต.ต.กฤษณะ ทรัพย์เดช ผบก.นครปฐม เปิดเผยว่า หลังการสอบสวน ทั้ง 3 คน ได้รับสารภาพ ว่ามีการว่าจ้างให้ไปก่อเหตุ ส่วนขัดแย้งเรื่องอะไรนั้น ยังไม่สามารถเปิดเผยได้ เนื่องจากเกรงเสียรูปคดี ซึ่งถ้าหากว่าพูดความจริง คาดว่าจะสามารถจับตัวผู้บงการได้ภายใน 3-4 วันนี้,ขณะเดียวกัน ทางด้าน นายชาติชาย อุทัยพันธ์ ผวจ.นครปฐม ได้เดินทางมาที่ สภ.พุทธมณฑล หลังจากที่ได้รับรายงานว่า เจ้าหน้าที่ตำรวจ สภ.พุทธมณฑล จับกุมคนร้ายได้ โดยเข้าพบกับ พ.ต.อ.ทวี พรมมาลี ผกก.สภ.พุทธมณฑล เพื่อขอทราบรายละเอียดในการจับกุมตัว โดยมีนายอังกูร สุ่นกุล นอภ.พุทธมณฑล เข้าร่วมฟัง โดยใช้เวลาประมาณ 1 ชม.,จากนั้นได้เดินทางไปยังบ้านเลขที่ 177 หมู่ 3 ต.ศาลายา อ.พุทธมณฑล ซึ่งเป็นบ้านพัก ของนางวัชราพร ช้างขนุน ปลัดหญิง ที่ถูกชกใบหน้า เพื่อเยี่ยมเยียนและให้กำลังใจ พร้อมเผยว่าในการมาครั้งนี้เพื่อเยี่ยมให้กำลังใจ ซึ่งขณะนี้ทราบดีว่า นางวัชราพร ยังอยู่ในอาการหวาดผวากับเหตุการณ์ที่เกิดขึ้น และได้สั่งให้ตรวจสอบร่างกายให้ดีพร้อมก่อนที่จะไปทำงาน พร้อมกำชับทางด้าน ผกก. ให้จับกุมตัวผู้บงการมาให้ได้ เพราะถือว่าอุกอาจ กระทำการในสถานที่ราชการ และที่สำคัญผู้เสียหายเป็นหญิง เรื่องนี้ยอมไม่ได้ จึงอยากเร่งรัดให้ติดตามจับมาให้ได้โดยเร็ว,ด้าน นางวัชราพร เผยว่า หลังเกิดเหตุมีผู้ใหญ่ให้กำลังใจกันมากมาย ทำให้ตนเองรู้สึกดีขึ้น คาดว่าภายใน 2-3 วันนี้ ก็จะกลับไปทำงานอีกครั้ง เนื่องจากเป็นห่วงเรื่องงบประมาณที่ยังค้างอยู่ในอีกหลายตำบล เพราะตนเองเป็นคณะกรรมการเบิกจ่ายด้วย ถามว่ากลัวไหม ต้องยอมรับว่าตนเองเป็นผู้หญิง ถูกทำร้ายโดยที่ไม่ได้ระวังตัวนั้น ก็ยังหวาดกลัวอยู่ แต่เมื่อหายแล้ว ก็ต้องไปทำงานตามปกติไม่ย่อท้อเช่นเดิม.
ตำรวจ สภ.พุทธมณฑล รวบ 3 วัยรุ่นร่วมก่อเหตุชกหน้าปลัดอำเภอหญิงสลบ บริเวณหน้าอำเภอ พบคนลงมืออายุแค่ 14 เจ้าตัวบอกยังหวาดกลัว แต่ต้องกลับไปทำงาน หากหายดี ด้าน ผวจ.นครปฐม กำชับจับมาดำเนินคดีให้ได้ ชี้เป็นเหตุอุกอาจ 
ต่อยปลัดอำเภอ,ปลัดอำเภอหญิง,วัชราพร ช้างขนุน,ปลัด อ.พุทธมณฑล,ต่อยสลบ,ผู้บงการ,จับ 3 คนร้าย,หวาดผวา,สถานที่ราชการ,ทำร้ายผู้หญิง,ข่าว,ข่าวทั่วไทย,ข่าวภูมิภาค,ไทยรัฐออนไลน์